OSNOVNA ŠKOLA BISTRA

Bistranska 30

10298 Donja Bistra

KLASA:602-03/18-01/18

URBROJ:238-30-01-18-03

U Poljanici Bistranskoj, 31. listopada 2018.

ZAPISNIK 23. SJEDNICE ŠKOLSKOG ODBORA

održane 30. listopada 2018. u prostorijama Osnovne škola Bistra, Bistranska 30

Prisutni: Katica Pejakić, Ana Medvidović, Snježana Heric, Dražen Blažeković, Stjepan Lešnjak

Odsutni: Marija Bažulić,Mirjana Eršek (opravdala svoj izostanak)

Ostali prisutni: Vjekoslava Špoljar Kurek- tajnica Škole i zapisničar, Eduard Kovačević-ravnatelj Škole

Sjednica je počela u 19 sati.

Predsjednica Školskog odbora Katica Pejakić pozdravila je sve prisutne, konstatirala kvorum te predložila slijedeći:

Verificiranje zapisnika sa prošle sjednice

1. Donošenje odluke prema raspisanom natječaja za učiteljem/icom razredne nastave za rad u produženom boravku (na neodređeno, puno radno vrijeme)
2. Donošenje odluke o zapošljavanju učitelja/učiteljice informatike i fizike na neodređeno, puno radno vrijeme
3. Donošenje odluke o zapošljavanju učiteljice njemačkog jezika na neodređeno, puno radno vrijeme
4. Donošenje odluke o zapošljavanju učiteljice informatike na određeno, puno radno vrijeme (zamjene za učiteljicu informatike Anu Medvidović)
5. Suglasnost Školskog odbora (suglasnost na 15 dan) na zapošljavanje tajnice Škole na određeno, nepuno radno vrijeme
6. Donošenje odluke prema raspisanom natječaju za učiteljem/učiteljicom razredne nastave na određeno, puno radno vrijeme (zamjena za radnicu Mirjanu Bek Đurin)
7. Donošenje odluke prema raspisanom natječaja za edukacijskog rehabilitarora/rehabilitatoricu na određeno, puno radno vrijeme
8. Donošenje odluke o raspisivanju natječaja za ravnateljem/ravnateljicom Škole
9. Odabir prijevoznika za školsku godinu 2018./2019. sukladno pristiglim ponudama
10. Obavijest o suglasnosti Zagrebačke županije na Odluku o darovanju „Stare Škole“ i odluka o prihvaćanju Ugovora o darovanju „Stare škole“
11. Donošenjenje Odluke o povratu sredstava osiguranih FEAD projektom
12. Obavijest o opremanju Škole i svečanom otvaranju
13. Razno

Nakon što je pročitan dnevni red ove sjednice, predsjednica je upitala prisutne da li netko želi nadopuniti dnevni red.

Ravnatelj je predložio dopunu radnog vremena sa još dvije točke:

13. Suglasnost na zapošljavanje Verice Krajačić na radno mjesto spremačice na određeno, puno radno vrijeme

14. Suglasnost na zapošljavanje Kristine Jedvaj na radno mjesto kuharice-spremačice u PŠ Jablanovec, na određeno, puno radno vrijeme

Točka 13. Razno postaje točka 15. Dnevnog reda.

**Dnevni red sa navedenim dopunama jednoglasno je prihvaćen.**

Zajedno sa pozivom članovima Školskog odbora, elektronskim putem je dostavljen i zapisnik sa 22. sjednice.

**Članovi Školskog odbora jednoglasno su prihvatili zapisnik sa prošle sjednice.**

**AD.1.**

Prema raspisanom natječaju za učiteljicu razredne nastave na neodređeno, puno radno vrijeme (učiteljica u produženom boravku) ravnateljev prijedlog je zapošljavanje Matee Tišlar, magistre primarne edukacije.

**Članovi Školskog odbora jednoglasno su prihvatili ravnateljev prijedlog da se na radno mjesto učiteljice razredne nastave na neodređeno, puno radno vrijeme (učiteljica u produženom boravku), zaposli magistra primarne edukacije Matea Tišlar.**

**AD.2.**

Prema raspisanom natječaju za učiteljicu informatike i fizike na neodređeno puno radno vrijeme ravnateljev je prijedlog da se zaposli magistra fizike i tehnika Iva Matković.

**Članovi Školskog odbora jednoglasno su prihvatili da se na radno mjesto učiteljice informatike i fizike na neodređeno, puno radno vrijeme zaposli Iva Matković.**

**AD.3.**

Nakon obavljenih razgovora ravnatelje Škole i gospodina Blažekovića sa kandidatima za radno mjesto učiteljice njemačkog jezika na neodređeno, puno radno vrijeme ravnateljev je prijedlog da se na navedeno radno mjesto zaposli Daniela Vdović Kamenčić.

**Članovi Školskog odbora jednoglasno su prihvatili da se na radno mjesto učiteljice njemačkog jezika na neodređeno, puno radno vrijeme zaposli Daniela Vdović Kamenčić.**

**AD.4.**

Prema raspisanom natječaju za učiteljicu informatike na određeno, puno radno vrijeme ravnateljev je prijedlog da se zaposli Kladia Vukman, diplomirani informatičarka sa upisanim pedagoško-didaktičkim-metodičkim kompetancijama.

**Članovi Školskog odbora jednoglasnu prihvatili prijedlog da se na radno mjesto učiteljice informatike na određeno, puno radno vrijeme zaposli Kladia Vukman, a najdulje do povratka Ane Medvidović na poslove svoga radnog mjesta.**

**AD.5.**

Ravnatelj je obavjestio članove Školskog odbora da je tajniku Škole Krešimiru Fijačku zbog prelaska na drugo radno mjesto u našoj Školi sporazumno prestao radni odnos.

Odlukom ravnatelja na upražnjeno radno mjesto tajnika Škole na određeno, puno radno vrijeme zaposlena je prvostupnica javne uprave Sara Budić.

**Članovi Školskog odbora jednoglasno su prihvatili ravnateljev prijedlog da se na radno mjesto tajnika Škole na određeno, puno radno vrijeme zaposli Sara Budić, a najdulje do 60 dana.**

**AD.6.**

Prema raspisanom natječaju za učiteljicu razredne nastave na određeno, puno radno vrijeme (zamjena za radnicu Mirjanu Bek-Đurin) ravnateljev prijedlog je da se zaposli Maja Đurinović Tišljarec, magistra primarne edukacije.

**Članovi Školskog odbora jednoglasno su prihvatili ravnateljev prijedlog da se na radno mjesto učiteljice razredne nastave na određeno puno radno vrijeme zaposli Maja Đurinović Tišljarec, magistra primarne edukacije, a najdulje do povratka Mirjana Bek-Đurin sa bolovanja.**

**AD.7.**

Prema raspisanom natječaju za edukacijskog rehabilitatora na određeno, puno radno vrijeme (zamjena za rodiljni dopust Jasmine Zorc Fabina) ravnateljev je prijedlog da se zaposli Mirjam Grabovac.

**Članovi Školskog odbora jednoglasno su prihvatili prijedlog da se na radno mjesto edukacijskog rehabilitatora-stručnog suradnika na određeno, puno radno vrijeme zaposli Mirjam Grabovac, a najdulje do povratka Jasmine Zorc Fabina sa rodiljnog dopusta.**

**AD. 8.**

Ravnatelj je izložio članovima Školskog odbora kako je 18. sjednicei Školskog odbora, održanoj 5. srpnja 2018. godine donesena Odluka o poništenju natječaja za izbor i imenovanje ravnatelja/ravnateljice Škole. Na 20. sjednici Školskog odbora donesena je Odluka o imenovanju vršitelja dužnosti ravnatelja, a na ovoj sjednici potrebno je donijeti Odluku o raspisivanju natječaja za izbor i imenovanje ravantelja/ravnateljice Škole.

**Članovi Školskog odbora jednoglasno su donijeli Odluku o raspisivanju natječaja za izbor i imenovanje ravnatelja/ravnateljice Škole.**

**AD.9.**

Prema pozivnom natječaju za prijevoz učenika u kazalište, kino i na terensku nastvavu za školsku godinu 2018./2019. pristigle su dvije ponude:

„Ivček“ obrt za prijevoz

Meštrović prijevoz d.o.o.

Predsjednica Školskog odbora pročitala je ponude, a članovi Školskog odbora pregledali su pristigle ponude.

**Nakon razmatranja ponuda članovi Školskog odbora jednoglasno su donijeli Odluku da se za prijevoz učenika u kazalište, kino i na terensku nastavu za školsku godinu 2018./2019. izabere „Ivček“ obrt za prijevoz.**

**AD.10.**

Dana 11. listopada 2018. dostavljena nam je suglasnost na Odluku o darovanju nekretnina. Na sjednici je pročitana suglasnost, kao i prijedlog Ugovora o darovanju. Gospodin Blaževković iznio je svoj prijedlog izmjene članka 7. Ugovora o darovanju koji glasi:

„Obdarenik ne smije nekretnine iz članka 1. ovoga Ugovora otuđiti niti opteretiti stvarnopravnim teretima u roku od 10 (deset) godina od dana slapanja ovog Ugovora“.

Prijedlog gospodina Blažekovića je da se umjesto „10 godina“ u tekst članka 7. Ugovora o darovanju stavi 15 (petnaest) godina, te će u tom slučaju navedeni članak glasiti:

**„Obdarenik ne smije nekretnine iz članka 1. ovoga Ugovora otuđiti niti opteretiti stvarnopravnim teretima u roku od 15 (petnaest) godina od dana slapanja ovog Ugovora“.**

**Ugovor o darovanju sa nevedenom izmjenom jednoglasno je prihvaćen.**

**AD.11.**

Na sjednici je pročitan tekst Odluke o povratu sredstava osiguranih FEAD projektom, odnosno projektom „Osiguravanje školske prehrane za djecu u riziku od siromaštva (školska godina 2017.-2018.)“.

Odlukom je predviđen povrat materijalnih sredstava uplaćenih za užinu učenika prijavljenih u navedeni projekt. Sredstva će se isplaćivati na račune roditelja, jedinica lokalne samouprave i na račun Caritasa Župe Bistra.

**Članovi Školskog odbora jednoglasnu su prihvatili Odluku o povratu sredstava osiguranih FEAD projektom.**

**AD.12.**

Ravnatelj je obavijestio članove Školskog odbora da će 8. studenog 2018. godine biti svečano otvorenje naše Škole. Svim članovima uručene su i pozivnice za svečano otvorenje.

Ravnatelj je nadalje istaknuo kako će toga dana biti održana priredba na kojoj će nastupati učenici naše Škole, nakon priredbe uzvanici i svi pristuni moći će razgledati školski prostor. Domjenak koji je predviđen u 17 sati održat će se u dvorani Vatrogasnog doma u Donjoj Bistri.

**AD.13.**

Ravnatelj je rekao članovima Školskog odbora kako je Odlukom ravnatelja zamjena za privremeno nenazočnu spremačicu Nevenku Bajzec zaposlena Verica Krajačić.

**Članovi Školskog odbora jednoglasno su donijeli suglasnost da se na radno mjesto spremačice na određeno, puno radno vrijeme zaposli Verica Krajačić, do povratka Nevenke Bajzec sa bolovanja, a najdulje do 60 dana.**

**AD.14.**

Ravnatelj je objasnio da se Sanja Križanić, kuharica-spremačica u PŠ Jablanovec nalazi na bolovanju, te je odlukom ravnatelja na radno mjesto kuharice-spremačice u PŠ Jablanovec zaposlena Krisina Jedvaj.

**Članovi Školskog odbora jednoglasno su donijeli suglasnost da se na radno mjesto kuharice-spremačice u PŠ Jablanovec na određeno, puno radno vrijeme zaposli Kristina Jedvaj, do povrataka Sanje Križanić sa bolovanja, a najdulje do 60 dana.**

**AD. 15**.

Gospodin Blažeković imao je prijedlog vezan uz rad tajništva. Gospodin Blažeković istaknuo je da s obzirom na širok spektar poslova koje mora obavljati tajnik Škole osmosatno radno vrijeme nije dovoljno da bi se obavili svi potrebni poslovi. U našoj Školi zbog prava na rad s polovicom radnog vremena radi skrbi djeteta s teškoćama u razvoju radi tajnica Vjekoslava Špoljar Kurek. Za navedenu situaciju je dodatna specifičnost, odnosno teškoća zbog stalne izmjene zaposlenih osoba koje se zapošljavaju na drugu polovicu punog radnog vremena. Stoga njegov je prijedlog traženje suglasnosti od Minsitarstva znanosti i obrazovanja za zapošljavanjem administrativno-računovodstvenog referenta na polovicu punog radnog vremena.

Ravnatelj je rekao kako je dopisom Ministarstva znanosti i obrazovanja imenovana komisija koja će izvršiti uvid u rad u promjenjenjim uvjetima rada, te će se tom prilikom i zapisnički utvrditi naše potrebe za zapošljavanjem, a tom prilikom ravnatelj će komisiji izložiti navedenu situaciju u tajništvu.

Obzirom da dugih pitanja i prijedloga nije bilo sjednica Školskog odbora završila je u 21 sat.

Zapisničarka: Predsjednica Školskog odbora:

Vjekoslava Špoljar Kurek Katica Pejakić, prof.